	ПРИМЕРЕН  ОБРАЗЕЦ


ВЪТРЕШНИ  ПРАВИЛА
«СИСТЕМА НА ДВОЙНИЯ ПОДПИС»

І. ОБЩИ  ПОЛОЖЕНИЯ
1. Настоящите вътрешни правила съдържат подробно описание на процедурите по прилагането на системата на двойния подпис в учебното заведение. 
2. Вътрешните правила са разработени в съответствие със законодателството и методологията в областта на финансовия контрол, с цел създаване на увереност за добро финансово управление на публичните средства и прозрачно управление на активите.
3. Систематата на двойния подпис е задължителна процедура при всички документи и действия, съдържащи изискване за наличие на двата подписа.
ІІ. НОРМАТИВНИ ДОКУМЕНТИ, 
РЕГЛАМЕНТИРАЩИ ДЕЙНОСТТА

· Закон за финансово управление и контрол в публичния сектор (ЗФУКПС);

· Методически насоки по елементите на финансовото управление и контрол; 
· Вътрешни правила, заповеди, методология, указания и други на горестоящия разпоредител.
ІІІ. СЪЩНОСТ И ЦЕЛ НА ПРОЦЕДУРАТА

Система за двойния подпис е задължителна процедура, при която поемането на всяко финансово задължение и извършването на всеки разход се осъществява след полагането на подписите на разпоредителя – директора на учебното заведение и главния счетоводител или друго лице, съставител на годишния финансов отчет /съгласно Закона на счетоводството/ на което е делегирано това право по съответния ред.
Основната цел на прилагането на вътрешните правила е да гарантира:

· информираност на главния счетоводител, относно предстоящо поемане на задължение или плащане, за да извърши правилните счетоводни операции;

· сигурност за поемане на задължение или извършване на разходи само от оторизирани лица.  

В случай на отсъствие, задълженията на отговорните лица по системата на двоен подпис се изпълняват от упълномощени със заповед на директора служители.

ІV. ОБХВАТ НА ПРОЦЕДУРАТА

Подписите се полагат върху всички документи за поемане на задължение или извършване на разход, независимо от размера им.

Системата на двойния подпис се прилага задължително при сключване на договори, страна по които е учебното заведение, както следва:

· договори за отдаване под наем;

· договори за продажба на имущество;

· договори за дарение;

· договори по ЗОП;

· абонаментни договори;

· договори за еднократна покупка на стоки и услуги;

· трудови договори;

· договори по извънтрудови правоотношения;

· други.

Системата на двойния подпис задължително се прилага при подписване на документи с финансово-бюджетен характер, както следва:

· заповеди, ангажиращи финансови средства, включително заповед за командировка;

· касови ордери;

· банкови документи /платежно нареждане, нареждане-разписка и вносни бележки;

· авансови отчети;

· разчетно – платежни ведомости;

· други.

V. ОДИТНА ПЪТЕКА  НА  ПРОЦЕДУРАТА
« СИСТЕМА НА ДВОЕН ПОДПИС»

1. Процедура по двоен подпис преди поемане на всяко финансово задължение - Тази основна процедура регламентира общите правила по полагането на двойния подпис от директора и главния счетоводител и/или оторизираните служители за полагане на подписи при отсъствието на титулярите преди да се поеме финансово задължение в съответствие със законовите, подзаконовите актове и специфичните нормативни документи на учебното заведение. 

Отговорностите по настоящата процедура възникват на етап договаряне с контрагентите, при управление и разпореждане с имущество на учебното заведение, при поемане на финансово задължение по придобиването на активи, при наемане на служители на работа и актуализиране на трудовите възнаграждения, както и при разпореждане със средства по договори за дарения от страната или чужбина съобразно волята на дарителя.
Настоящата процедура се прилага и при изготвяне на заповеди, ангажиращи финансови средства, включително заповед за командировка. 
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Изготвяне на проект на договор
	Съставя се проект на договор, съобразно необходимостта
	Технически сътрудник
	Технически сътрудник /ЗАС/ подготвя проект на договор за конкретно възникнала ситуация. 

	Съгласуване на проекта
	Проекта на договор се представя за преглед и съгласуване
	ЗДАСД
Технически сътрудник
	ЗДАСД осъществява детайлен преглед и контрол на проекта на договора. При забележки по него се извършват корекции. Проектът се съгласува с подпис от ЗДАСД.

	Одобряване на проекта
	Проектът на договор се представя за одобрение
	ЗДАСД
Финансов контрольор

Директор 
	Проектът на договор, заедно със съпровождащата документация  се представя за осъществяване на предварителен контрол на договора. След произнасяне на финансовия контрольор проекта се представя за преглед и одобрение от директора.

	Полагане на подпис от главния счетоводител
	Договорът се представя на главния счетоводител
	ЗДАСД
Главен счетоводител
	Одобреният от директора договор се представя за подпис на главния счетоводител за прилагане на процедурата „Двоен подпис”.
При наличие на възможност за поемане на финансовото задължение – главният счетоводител подписва договора и поставя дата. При липса на възможност за поемане на финансово задължение – главният счетоводител не полага подпис на договора и съставя становище за мотивиране на отказа си.

	Сключване на договор
	Уведомява се ответната страна  за сключване на договор
	Технически сътрудник
	Подписаният договор от директор и главен счетоводител се предоставя за подпис на контрагента/служителя. 
При липса на подпис от главния счетоводител, директорът може да сключи договорът по същия ред.

	Завеждане в Регистър „Договори”
	Сключеният договор се записва в регистъра на договорите
	Технически сътрудник
	След отразяване на договора в Регистъра на договори на учебното заведение, същият се съхранява в класьор „Договори”. Копие на сключения и регистриран договор задължително се представя на главния счетоводител.


Забележка: 
Във връзка с изпълнението на настоящите правила всички договори, съставяни от учебното заведение следва задължително да съдържат реквизити за подпис на ръководител и главен счетоводител.

При представяне на договор от изпълнителя, техническия сътрудник в учебното заведение задължително  добавя реквизита – подпис на главния счетоводител.

2. Процедура по двоен подпис преди извършване на плащане (разходен касов ордер, банкови платежни документи, авансови отчети, разчетно платежни ведомости и други) Тази основна процедура регламентира общите правила по полагането на двойния подпис от директора и главния счетоводител преди да се заплати договорената/фактурираната сума за поетото финансово задължение и има за цел да даде увереност, че плащането е извършено от длъжностните лица - титуляри или оторизираните служители за полагане на подписи при отсъствието на титулярите при спазване на финансовата дисциплина. 
Отговорностите по настоящата процедура възникват на етап касово или безналично разплащане с контрагенти; при заплащане на служебни аванси; при иизплащане на средствата за работна заплата и др. 
	ДЕЙСТВИЕ/ ПРОЦЕС
	СЪДЪРЖАНИЕ
	ОТГОВОРНОСТ
	ЗАБЕЛЕЖКА

	Съставяне на РКО/банкови документи – ПН за изплащане на сумите
	Представяне на финансовия контрольор изискуемите първични документи заедно с РКО/ПН
	Касиер
	Представя РКО/ПН и относимите документи за осъществяване на  предварителен контрол преди извършване на разхода.

	Полагане на подпис от главния счетоводител
	РКО/ПН и изискуемите първични документи се представят на главния счетоводител
	Финансов контрольор
	Одобреният от финансовия контрольор разход /РКО/ПН / се представя за подпис на главния счетоводител за прилагане на процедурата „Двоен подпис”.

При наличие на възможност за извършване  на разхода  – главният счетоводител подписва ордера/ПН. При липса на възможност за извършване на разхода – главният счетоводител не полага подпис и съставя становище за мотивиране на отказа си.

	Извършване на разхода
	РКО/ПН и относимите документи се представят на директора
	Касиер
Главен счетоводител
	Директорът при одобрение на разхода поставя подпис на РКО/ПН. След което касиера изплаща сумата на получателя по процедурата за отчетност на средствата в брой или представя документите в обслужващата банка.


VІ. ЗАКЛЮЧИТЕЛНИ РАЗПОРЕДБИ
§ 1. Вътрешните правила „Система на двойния подпис”  се издават в изпълнение на чл.13 от ЗФУКПС и са част от Вътрешните правила на СФУК на учебното заведение.

§ 2. Вътрешните правила са предоставени на длъжностните лица за запознаване и изпълнение.

§ 3. Настоящите правила подлежат на усъвършенстване и актуализиране с промяна в нормативната уредба.

